ฟิทช์ฯชี้ประกันชีวิต กำไรเบี้ยโตได้อีก
&nbsp;
20 ส.ค. 2554

โพสต์ทูเดย์ — ฟิทช์ เรทติ้งส์ คาดธุรกิจประกันชีวิตโตต่อเนื่อง 
น.ส.นฤมล ชาญชนะวิวัฒน์ ผู้อำนวยการ ฟิทช์ เรทติ้งส์ (ประเทศไทย) เปิดเผยว่า เบี้ยประกันชีวิตมีการเติบโตขึ้นอย่างต่อเนื่อง แม้ว่าสภาพเศรษฐกิจในช่วง 23 ปีที่ผ่านมาจะอ่อนแอมาโดยตลอด นอกจากนั้นผลกระทบจากเหตุการณ์ความไม่สงบทางการเมืองก็ดูเหมือนจะอยู่ในวงที่จำกัด โดยเท่าที่เห็นจะเป็นการหยุดชะงักของธุรกิจบ้างเล็กน้อยในช่วงเดือน พ.ค. ที่เหตุการณ์ทวีความรุนแรงขึ้น
ทั้งนี้ ผลประกอบการโดยรวมของอุตสาหกรรมปรับตัวดีขึ้นมาก จากช่วงวิกฤตเศษฐกิจของเอเชียในปี 2540 โดยผลกำไรจากการลงทุนเป็นปัจจัยที่ช่วยให้ผลประกอบการปรับตัวดีขึ้น ขณะเดียวกันโครงสร้างสินทรัพย์ของบริษัทประกันก็มีการเปลี่ยนแปลงไป โดยเน้นการลงทุนมากขึ้นในสินทรัพย์ที่มีความเสี่ยงต่ำ จากการที่มีกฎระเบียบในเรื่องการลงทุนที่เข้มงวดมากขึ้น ประกอบกับการพัฒนาของตลาดหุ้นกู้ในประเทศ 
อย่างไรก็ตาม บริษัทประกันชีวิตไทยก็ยังคงเผชิญความท้าทายในเรื่องเวลาครบกำหนดของสินทรัพย์และหนี้สิน เนื่องจากหุ้นกู้ระยะยาวที่มีไม่เพียงพอ